
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	


Д О К Л А Д

от контролна проверка по прилагане на екологичното законодателство


Обект: Бензиностанция и автосервиз с автомивка в гр. Берковица, ул. „Николаевска“ № 97, с оператор „Топойл“ ООД, гр. Берковица

Дата на извършване на проверката: 14.03.2025 г.

Място на извършване на проверката: гр. Берковица, ул. „Николаевска“ № 97

Проверени компоненти и фактори на околната среда:
·   Въздух
·   Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за опазване на околната среда (ЗООС) и подзаконовите нормативни документи, както и условия;
· Закон за чистотата на атмосферния въздух (ЗЧАВ) и подзаконовите нормативни документи;
· Закон за управление на отпадъците (ЗУО) и подзаконовите нормативни документи;

Извършени дейности:
              На 14.03.2025 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана през 2025 г. и Заповед № РД-106/12.03.2025 г. на директора на РИОСВ – Монтана, се извърши проверка на обекта и беше съставен Констативен протокол № КПКД-04/14.03.2025 г.

Проверени са:
· Бензиностанция с два броя бензиноколонки;
· Автосервиз с автомивка;
· Съхранение на отпадъци;
· Документи и данни, свързани със законовите и подзаконови нормативни актове по околна среда.

Констативна част:
      Основната дейност на обекта е продажба на автомобилни горива в бензиностанция и газстанция, ремонт на автомобили (баланс, монтаж и демонтаж на гуми, смяна на масла) и измиването им в автомивка.

1. Компонент „Въздух“  
            Проверките за ефективност на улавяне на бензиновите пари (Етап II на УБП), в изпълнение на изискванията на законодателството за ограничаване емисиите на летливи органични съединения при съхранение, товарене или разтоварване и превоз на бензини, на двата броя бензиноколонки са отразявани ежегодно в заверените от директора на РИОСВ-Монтана дневници. Последната проверка за съответствието на бензиноколонките с Етап II на УБП е извършена  в началото на 2025 г. от лаборатория на „Ви Ар Ес Контрол“ ЕООД - оправомощено от председателя на БИМ лице, за което са представени и протоколи с резултатите от проверката. Съответствието с изискванията за ефективност на улавяне на бензиновите пари е удостоверено и със залепени на двете бензиноколонки стикери в зелен цвят, с ясно различим едногодишен срок на валидност.

            2. Фактор „Отпадъци”
При извършената проверка по документи в администрираната от ИАОС-София Национална информационна система за отпадъци (НИСО) и огледа на площадката на обект автомивка, автосервиз, бензиностанция, газстанция и търговска част с оператор „Топойл“ ООД, гр. Берковица, се констатира следното:
На обекта са обособени следните сектори: автосервиз, клетка за смяна на масла, магазин, гастанция, бензиностанция и административен офис. 
Дружеството извършва само дейност по предварително съхраняване на мястото на образуване на  отпадъци. Съгласно чл. 35, ал. 2 от ЗУО за извършване на тази дейност не се изисква наличие на разрешение по чл. 67 или регистрационен документ по чл. 78 от ЗУО. За образуваните от дейността на обекта отпадъци дружеството е извършило класификация по реда на отменената Наредба № 3/2004 г. за класификация на отпадъците, за което има издадено становище от РИОСВ – Монтана.
 Теренът на обекта е асфалтиран, ограден и има изграден кало-маслоуловител. Осигурен е чувал със абсорбент – пясък, трина. 
 Смяната на моторни масла се извършва в сервизната част на обекта. Помещението за съхраняване на отработените масла в метални варели, маркирани с надпис „Отработени масла”, е с ограничен достъп. Не са констатирани разливи от отработени масла. През 2024 г. и от началото на 2025 г. отработени масла не са предавани. Установи се наличие на минимално количество утайка в кало-маслоуловителя. Излезлите от употреба гуми се съхраняват на открита площадка, като не са предавани за периода от началото на 2024 г. до настоящата проверка. Маслени филтри не са налични, но за такива са осигурени метални варели в склад с ограничен достъп. Към момента на проверката няма налични количества и не се съхраняват негодни за упортеба акумулаторни батерии с произход от авторемонтна дейност и от обратно приемане в търговския обект. 
              Отчетността на количествата образувани отпадъци се води чрез администрираната от ИАОС-София национална информационна система за отпадъци. 

Заключение:
Дружеството изпълнява задълженията си по отношение изискванията и разпоредбите на ЗЧАВ, ЗУО и подзаконовите им нормативни актове.
Предписания при извършената проверката не са дадени.

Приоритети за последваща контролна дейност:
· Спазване изискванията на ЗЧАВ и подзаконовите му нормативни актове;
· Законосъобразно управление на отпадъците.

